ଗଞ୍ଜାମ ବଡ଼ମାଧପୁରରେ କରୋନା ସ୍ଥିତି ଅସମ୍ଭାଳ
ଛତ୍ରପୁର, ୧୧।୭(ଡି.ଏନ୍.ଏ.)- ଗଞ୍ଜାମ ଜିଲା ଛତ୍ରପୁର ବ୍ଲକ ବଡ଼ମାଧପୁରଠାରେ ୫୧ ଜଣଙ୍କ ଆଣ୍ଟିଜେନ୍ ଟେଷ୍ଟିଙ୍ଗ କରାଯାଇଛି। ଏଠାରେ ଏପରି ଟେଷ୍ଟିଂ ପ୍ରଥମ ବୋଲି ଜଣାପଡିଛି। କରୋନା ପଜିଟିଭ୍ କେସ୍ ବୃଦ୍ଧି ହେଉଥିବାରୁ ଲକ୍ଷଣ ଥିବା ଲୋକଙ୍କୁ ଚି଼ହ୍ନଟ କରଯାଇଥିଲା। ଏମାନଙ୍କର ଏହି ଟେଷ୍ଟ କରାଯାଇଛି। ଟେଷ୍ଟିଙ୍ଗ ରିପୋର୍ଟ ଖୁବ୍ଶୀଘ୍ର ଆସିବ ବୋଲି କୁହାଯାଇଛି। ବଡ଼ମାଧପୁର ଅଞ୍ଚଳରେ କରୋନା ପଜିଟିଭ୍ ଚି଼ହ୍ନଟ ହେବା ପରେ ସ୍ଥାନୀୟ ସରପଞ୍ଚ ସେଠାରେ ୧୦ ଦିନ ଶଟଡାଉନ କରିଥିଲେ। ପୋଟଲାମପୁରରେ ମଧ୍ୟ ଆଣ୍ଟିଜେନ କିଟ୍ରେ ଟେଷ୍ଟିଙ୍ଗ କରାଯିବ। ଜିଲାକୁ ୨୫୦୦ ଆଣ୍ଟିଜେନ କିଟ୍ ଆସିଛି ବୋଲି ସୂଚନା ଦିଆଯାଇଛି।